Ռոնալդինյո

**Ռոնալդո դե Ասիս Մորեյրա** (, ), առավել հայտնի է որպես **Ռոնալդինյո Գաուշո** (*Ronaldinho Gaúcho*) կամ պարզապես՝ **Ռոնալդինյո** (*Ronaldinho*), բրազիլացի նախկին ֆուտբոլիստ, հարձակվող։ 2004 և 2005 թվականներին արժանացել է ՖԻՖԱ-ի «Ոսկե գնդակ» տիտղոսին։

Ռոնալդինյոն ծնվել է Ռիու Գրանդի դու Սուլ () նահանգի Պորտու Ալեգրի քաղաքում։

Ռոնալդինյոն խաղացել է «Պարի Սեն Ժերմենում», «Բարսելոնայում» և «Միլանում»։ «Բարսելոնայի» կազմում Ռոնալդինյոն հաղթել է 2006 թվականի չեմպիոնների լիգան։

## Կենսագրություն
Ռոնալդինյոն ծնվել է 1980 թվականի մարտի 21-ին, Սան Լուկաս հիվանդանոցում, Ռիու Գրանդի դու Սուլ նահանգի մայրաքաղաք Պորտու Ալեգրիում. ընտանիքի երրորդ երեխան է։ Նրա մայրը՝ Դոնա Միգուելինան, աշխատում էր վաճառողուհի, ինչպես նաև, սովորում էր բուժքույրի դասընթացներում։ Հայրը՝ Ժուան դա Սիլվա Մորեյրա, բանվոր էր նավաշինարանում և պահակ «Գրեմիո» ակումբի ավտոկանգառում, ինչպես նաև, նախկինում խաղացել է տեղական սիրողական «Կրուզեյրո» թիմում։ Հենց հայրն է դառնում Ռոնալդինյոյի առաջին մարզիչը՝ նրան սովորեցնելով ֆուտբոլ խաղալ, որը նա կիրառում էր Վիլա Նովա փողոցում, որտեղ ապրում էր ընտանիքը։ 1987 թվականին Ռոնալդինյոն սկսում է սովորել Ալբերտո Տորես դե Վիլա Նովա քոլեջում, սակայն ֆուտբոլի հանդեպ սերը վեր էր ամենից, Ռոնալդինյոն կարող էր այն խաղալ ամբողջ օրը և նույնիսկ այն ժամանակ, երբ նրա ընկերները հոգնածության պատճառով չէին կարողանում շարունակել խաղալ, նա խաղում էր իր շուն Բոմբոնի հետ, ինչպես իրենց բակում, այնպես էլ տանը։

7 տարեկան հասակում Ռոնալդինյոն ընդունվում է Լանժենդոնկի ֆուտբոլային դպրոցը։ Հենց այդ ժամանակ է նա ստանում իր «Ռոնալդինյո» մականունը, որը նշանակում էր «փոքրիկ Ռոնալդո»՝ հանդիսանալով «Գրեմիո» պատանեկան ակումբի (որտեղ նա դիմել էր)՝ ամենափոքրիկը։ 1988 թվականին, երբ Ռոնալդինյոն 8 տարեկան էր, ընտանիքի հայրը մահանոմ է սրտի նոպայից, ընտանեկան լողավազանում լողալու ժամանակ։ Երբ Ռոնալդինյոյի ավագ եղբայր Ռոբերտո դե Ասիսը պայմանագիր է կնքում «Գրեմիո» ակումբի հետ, ընտանիքը տեղափոխվում է Պորտու Ալեգրիի ավելի բարենպաստ թաղամաս՝ Գուարուա։ Այդ թաղամասում բնակարանը նվեր էր «Գրեմիո» ակումբի կողմից ընտանիքին, այն բանի համար, որ Ռոբերտոն չհեռանա ակումբից։ Հետագայում Ռոնալդինյոն ասում է.
 

1991 թվականին նա սկսում է խաղալ «Բելու Օրիզոնտի» թիմի կազմում։ Մեծ ֆուտբոլի հետ միաժամանակ Ռոնալդինյոն սկսում է զբաղվել մինի ֆուտբոլով և լողափնյա ֆուտբոլով, որը նրան օգնում է մեծ ֆուտբոլի խաղերում։ 1993 թվականին՝ 13 տարեկան հասակում, Ռոնալդինյոն առաջին անգամ հիշատակվում է բրազիլական լրատավամիջոցներում, երբ նա տեղական թիմի հետ խաղերից մեկի ժամանակ, որը ավարտվում է 23-0 հաշվով հօգուտ «Բելու Օրիզոնտիի», հեղինակն է դառնում բոլոր 23 գնդակների։

## Ակումբային կարիերա
### Գրեմիո
Ռոնալդինյոյի կարիերան «Գրեմիոյում» սկսվում է 1995 թվականին՝ երիտասարդական թիմից, որտեղ նա թիմի գլխավոր մարզիչ Լիամա Հիգինսի ղեկավարությամբ, մասնակցում էր Գուաշուի լիգայի երիտասարդական առաջնությունում։ 1997 թվականի փետրվարին նա ստորագրում է իր առաջին պրոֆեսիոնալ պայմանագիրը թիմի հետ։ Նույն թվականին Եգիպտոսում կայացած մինչև 16 տարեկանների աշխարհի առաջնությունից հետո, որտեղ նա երկու գնդակ է խփում 11 մետրանոցից, Ռոնալդինյոն սկսում է համարվել բրազիլական ֆուտբոլի ծագող աստղ։ Այդ մրցաշրջանում Ռոնալդինյոն մասնակցում էր մարզաշապիկին «Ռոնալդո» անունով։

Մեկ տարի անց Ռոնալդինյոն իր նորամուտն է նշում ակումբի առաջին թիմի կազմում՝ Լիբերտադորեսի գավաթի խաղարկությունում։ 1998 թվականի ապրիլի 11-ին Ռոնալդինյոն թիմի կազմում առաջին խաղն է խաղում Ռիու Գրանդի դու Սուլ նահանգի առաջնության խաղում՝ «Սանտա Կրուզ» թիմի դեմ, որն ավարտվում է ոչ-ոքի՝ 1-1: Նույն թվականի հուլիսի 26-ին Ռոնալդինյոն առաջին խաղն է խաղում Բրազիլիայի առաջնությունում՝ «Ինտերնասիոնալ» ակումբի դեմ խաղում, որում «Գրեմիոն» պարտվում է 0-1 հաշվով։ Մեկ տարի անց Ռոնալդինյոն հաղթում է իր առաջին լուրջ մրցաշարում՝ Ռիու Գրանդի դու Սուլ նահանգի առաջնությունում, որի խաղարկության ժամանակ նա դառնում է 15 գոլի հեղինակ՝ 14 խաղերում, որոնցից մեկը եզրափակիչում՝ գրավելով «Ինտերնասիոնալ» ակումբի դարպասը։ Ընդհանուր առմամբ, «Գրեմիոյում» խաղալու 4 տարիների ընթացքում Բրազիլիայի առաջնությունում Ռոնալդինյոն անց է կացնում 35 խաղ և դառնում 14 գոլի հեղինակ։

2001 թվականին լոնդոնյան «Արսենալ» ակումբը հետաքրքրվում է Ռոնալդինյոյով։ Սակայն գործարքը տեղի չի ունենում, քանի որ բրազիլացին չի կարողանում աշխատանքի թույլտվություն ստանալ՝ Բրազիլիայի հավաքականի կազմում շատ քիչ խաղեր անց կացնելու պատճառով։ Ձախողվում է նաև շոտլանդական «Սենտ Միրեն» ակումբի հետ 6 միլիոն ֆունտ արժողությամբ վարձակալական պայմանագիրը, կեղծ անձնագրի հետ կապված սկանդալին Ռոնալդինյոյի առնչության պատճառով, որի պատճառով Ռոնալդինյոյին թույլատրվում է տեղափոխվել շոտլանդական ակումբ միայն տրասֆերային պատուհանի փակումից հետո։ Նաև լուրեր էին պտտվում Ռոնալդինյոյի նկատմամբ «Լիդս Յունայթեդ» ակումբի հետաքրքրության մասին 40-ից մինչև 80 միլիոն դոլար արժողությամբ հնարավոր տրասֆերի շուրջ, սակայն այդ լուրերը չեն հաստատվում։

2000 թվականի դեկտեմբերի 22-ին Ռոնալդինյոն գաղտնի, նախնական պայմանագիր է ստորագրում ֆրանսիական «Պարի Սեն Ժերմեն» ակումբի հետ։ Որոշ ժամանակ անց «Գրեմիոյի» նախագահը թերթում առաջարկություն է հրապարակում փարիզցիների համար՝ 6,4 միլիոն եվրո արժողությամբ՝ նախատեսված 2 տարի ժամանակով, Ռոնալդինյոյի 150 000 եվրո աշխատավարձով առաջին մրցաշրջանում և 213 000 եվրո երկրորդ մրցաշրջանում։ Չնայած այդ առաջարկին՝ 2001 թվականի հունվարի 17-ին, փարիզյան ակումբը հայտարարում է Ռոնալդինյոյի տրանսֆերի մասին 5,1 միլիոն եվրոյ արժեքը, որը ստորագրվել է հինգ տարի ժամանակով, ինչը լիովին չէր բավարարում բրազիլական ակումբին։ Վերջին ամիսը բրազիլացին անց կացրեց «Գրեմիոյում», որի երկրպագուները պատերազմ սկսեցին խաղացողի դեմ, հագնելով սև թևկապներ, Ռոնալդինյոյի եղբայր Ռոբերտո Ասիսը հայտարարվեց դավաճան, իսկ Ռոնալդինյոյի բոլոր գործողությունները միշտ ուղեկցվում էին սուլոցով։

### «Պարի Սեն Ժերմեն»
### 2001-2002 թվականների մրցաշրջան
2001 թվականի փետրվարի 15-ին Ռոնալդինյոն հինգ տարվա պայմանագիր է ստորագրում ֆրանսիական «Պարի Սեն Ժերմեն» ակումբի հետ։ Փարիզյան ակումբը ֆուտբոլիստի տրանսֆերի համար վճարում է 5 միլիոն եվրո։ Փարիզ ժամանելուն պես Ռոնալդինյոն ստանում է 21 համարի մարզաշապիկը և տեղակայվում է թիմի հարձակման գծում, հարձակվողներ Ալոիզիոյի և կիսապաշտպաններ Միկել Արտետայի և Ջեյ-Ջեյ Օկոյայի հետ։ Ռոնալդինյոն նոր ակումբի կազմում իր նորամուտը նշում է ֆրանսիական լիգայի առաջնության «Օսերի» դեմ խաղում՝ 2001 թվականի օգոստոսի 4-ին, որն ավարտվում է ոչ-ոքի՝ 1-1: Ռոնալդինյոն 2001-2002 թվականների մրցաշրջանն անց է կացնում՝ հերթափոխելով պահեստայինի դերը հիմնական կազմի խաղացողի դերի հետ։ Ակումբի կազմում առաջին գնդակը խփում է հոկտեմբերի 13-ին, «Լիոնի» դեմ մրցամարտում (2-2)՝ իրացնելով 11 մետրանոց հարվածը և, ընդ որում, խաղադաշտ դուրս գալով ընդամենը 10 րոպե առաջ։ Ձմեռային արձակուրդներից վերադառնալուն պես Ռոնալդինյոն ցուցադրում է հիանալի սերիա՝ գոլ խփելով չորս խաղ անընդմեջ։ Նա իր հաշվին է գրանցում հիանալի գնդակներ «Մոնակոյի», «Ռենի», «Լանսի» և «Լորյանի» դեմ խաղերում։ 2002 թվականի մարտի 16-ին նա իր հաշվին է գրանցում ակումբի կազմում առաջին դուբլը, երկու անգամ աչքի ընկնելով «Տրուայի» դեմ խաղում (3-1)։ Մրցաշրջանում իր վերջին գնդակը նա խփում է ապրիլի 27-ին «Մեցի» հետ խաղում (2-0)։
### 2002-2003 թվականների մրցաշրջան
Նոր մրցաշրջանի սկզբում Ռոնալդինյոն իր 21 համարի մարզաշապիկը փոխարինում է 10 համարով։ Բրազիլացի հարձակվողը սկսում է ավելի հաճախ հայտնվել մեկնարկային կազմում։ Չնայած երկրորդ մրցաշրջանում նրա մասնակցությունը ակումբում երկրպագուներին հիացմունք չէին պատճառում, Ռոնալդինյոն դառնում է մրցաշրջանում ակումբի լավագույն խաղացողը։ 2002 թվականի հոկտեմբերի 26-ին դառնում է երկու գոլի հեղինակ՝ այդպիսով իր մասնակցությունն ունենալով փարիզցիների հաղթանակին Լե Կլասիկոյում «Մարսելի» հետ խաղում (3-1)։ Առաջին գնդակը Ռոնալդինյոն խփում է հիանալի տուգանային հարվածից, վերևից՝ շրջանցելով «Մարսելի» մի քանի խաղացողների 18 յարդից։ Պատասխան խաղում նա նորից գոլ է խփում, և նրա թիմը հաղթում է 3-0 հաշվով։ Ռոնալդինյոն նաև գովասանքի է արժանանում Ֆրանսիայի գավաթի խաղարկության կիսաեզրափակիչ խաղում, երբ նա դառնում է երկու գոլի հեղինակ և օգնում է թիմին 2-0 հաշվով հաղթանակ տոնել «Բորդո» թիմի նկատմամբ և «Պարի Սեն Ժերմենին» ուղեգիր նվաճել դեպի եզրափակիչ։ Սակայն եզրափակիչում փարիզցիները տանուլ են տալիս «Օսերին» 1-2 հաշվով՝ գոլ ընդունելով խաղի վերջին րոպեներին։ Չնայած Ռոնալդինյոյի հիասքանչ ելույթին՝ «Պարի Սեն Ժերմենը» առաջնության մրցաշարային աղյուսակում զբաղեցնում է ընդամենը 11-րդ հորիզոնականը։ Մրցաշրջանի ավարտից հետո Ռոնալդինյոն հայտարարում է, որ պատրաստ է լքելու ակումբը, որովհետև այն եվրագավաթների խաղարկության փուլ չի անցել։

***Ընդամենը ակումբի կազմում***. Երկու մրցաշրջան (2001-2003 թվականներ), 86 խաղ, 25 գնդակ, 18 գոլային փոխանցում։

### «Բարսելոնա»
### 2003-2004 թվականների մրցաշրջան
200px|աջից|մինի|Ռոնալդինյոն
Սկզբնապես «Բարսելոնայի» նախագահ Ժոան Լապորտան խոստացել էր ակումբի համար ձեռք բերել անգլիացի Դևիդ Բեքհեմին, սակայն այն բանից հետո, երբ վերջինս տեղափոխվեց «Ռեալ Մադրիդ», իր ջանքերը կենտրոնացնում է Ռոնալդինյոն գնելու վրա։ 2003 թվականի հուլիսի 19-ին՝ շատ ծանր բանակցություններց հետո, Ռոնալդինյոն դառնում է «Բարսելոնայի» խաղացող, որը բրազիլացու տրանսֆերի համար վճարում է 32,25 միլիոն եվրո գումար։ Նա թիմի կազմում նորամուտը նշում է «Միլանի» հետ ընկերական հանդիպման ժամանակ՝ դառնալով գոլի հեղինակ, և նրա ակումբը հաղթում է 2-0 հաշվով։ Պաշտոնական խաղում նա առաջին ելույթն ունենում է «Ատլետիկ» (Բիլբաո) թիմի հետ խաղում, որտեղ Բարսելոնան հաղթում է 1-0 հաշվով։ Պաշտոնական խաղերում առաջին գոլը խփում է «Սևիլյայի» դարպասը։ Երկրորդ շրջանում Ռոնալդինյոն վնասվածք է ստանում և որոշ ժամանակ ելույթ չի ունենում։ Ընդհանուր առմամբ, առաջին մրցաշրջանում Ռոնալդինյոն «Բարսելոնայի» կազմում անց է կացնում 45 հանդիպում և դառնում է 22 գնդակի հեղինակ։ «Բարսելոնան» Իսպանիայի առաջնությունում զբաղեցնում է երկրորդ հորիզոնականը։ Մրցաշրջանի ավարտին Ռոնալդինյոն ճանաչվում է Իսպանիայի առաջնության լավագույն օտարերկրյա ֆուտբոլիստ։ Նույն թվականին նա արժանանում է ՖԻՖԱ-ի վարկածով աշխարհի լավագույն ֆուտբոլիստի կոչմանը, որը նրան է հանձնվում 2004 թվականի դեկտեմբերի 20-ին։ Սակայն «Ոսկե գնդակի» հարցման արդյունքներում Ռոնալդինյոն զբաղեցնում է միայն երրորդ հորիզոնականը՝ հավաքելով 133 միավոր, զիջելով Անդրեյ Շևչենկոյին (175 միավոր) և Դեկուին (139 միավոր)։
### 2004-2005 թվականների մրցաշրջան
225px|մինի|աջից|Ռոնալդինյոն, Բելլետին և Ժյուլին տոնում են խփած գնդակը
2004-2005 թվականների մրցաշրջանում Ռոնալդինյոն ակումբի հետ միասին ֆառնում է Իսպանիայի առաջնության չեմպիոն, սակայն Չեմպիոնների Լիգայում ակումբը պարտվում է 1/8 փուլում «Չելսիին», չնայած այն բանին, որ Ռոնալդինյոն երկու գնդակ է խփում արտագնա խաղում (ընդհանուր հաշիվը 4-5)։ Մրցաշրջանի ավարտին Ռոնալդինյոն արժանանում է Պրոֆեսիոնալ ֆուտբոլիստների ասոցիացիայի միջազգային ֆեդերացիայի վարկածով աշխարհի լավագույն ֆուտբոլիստի կոչման, ինչպես նաև, «Ոսկե գնդակի» (հավաքելով 225 միավոր, որը 77 միավորով առավել էր երկրորդ տեղը զբաղեցրած Ֆրենկ Լեմպարդից)։ Այդ նույն մրցաշրջանում նա երկարացնում է իր պայմանագիրը ակումբի հետ մինչև 2010 թվականը, ըստ որի նա կարող էր լքել «կապտա-նռնագույնների» շարքերը 85 միլիոն ֆունտով, չնայած այն բանին, որ ակումբը առաջարկում էր պայմանագիրը երկարացնել մինչև 2014 թվականը։
### 2005-2006 թվականների մրցաշրջան
225px|մինի|ձախից|Ռոնալդինյոն անկյունային հարված իրացնելիս, 2005 թվական
2005-2006 թվականների մրցաշրջանում նոյեմբերի 19-ին Ռոնալդինյոն դուբլի հեղինակ է դառնում «Ռեալ Մադրիդի» հետ հանդիպման ժամանակ, «Սանտյագո Բեռնաբեու» մարզադաշտում։ Խաղի վերջում, երբ բրազիլացին փոխարինվում էր, նա արժանանում է «Արքայական ակումբի» երկրպագուների ծափահարություններին։ Նույն թվականին «Բարսան» դուրս է գալիս Չեմպիոնների Լիգայի եզրափակիչ, որտեղ ակումբը հաղթանակ է տանում «Արսենալի» նկատմամբ՝ 2-1 հաշվով։ Դրանից մեկ շաբաթ առաջ կապտա-նռնագույնները 1-0 հաշվով «Սելտայի» դեմ տարած հաղթանակից հետո Իսպանիայի առաջնությունում հաղթանակ են տոնում։ Ռոնալդինյոն ճանաչվում է Չեմպիոնների Լիգայի լավագույն ֆուտբոլիստ (մրցաշարի խաղերի ընթացքում դարձել է 7 գոլի հեղինակ և կատարել 4 գոլային փոխանցում) և Իսպանիայի առաջնության լավագույն օտարերկրյա ֆուտբոլիստ։ Նույն մրցաշրջանում նա ռեկորդ է սահմանում իր խփած գոլերի քանակով խփելով՝ 26 գնդակ։

### 2006-2007 թվականների մրցաշրջան
250px|մինի|աջից
Հաջորդ մրցաշրջանի սկզբում Ռոնալդինյոն սկսում է հաճախ ենթարկվել քննադատության, այդ թվում նաև «կապտա-նռնագույնների» մարզիչ Ֆրանկ Ռայկարդից, որը համարում էր, որ բրազիլացին լավ ֆիզիկական պատրաստվածություն ձեռք չի բերել։ Ֆուտբոլիստի եղբայրը և գործակալը ասում էին, որ հարձակվողի ֆիզիկական պատրաստվածության վատացումը կապված է հետապնդումով՝ կազմակերպված մամուլի կողմից։ Նոյեմբերի 25-ին Ռոնալդինյոն խփում է Իսպանիայի առաջնությունում իր 50-րդ գնդակը՝ գրավելով «Վիլյառեալի» դարպասը, այդ նույն խաղում նա գոլ է խփում անկումով իր վրայից։ Հետագայում Ռոնալդինյոն թղթակիցներին հայտնում է, որ այդպիսի գնդակ խփել նա երազել է դեռևս երեխա եղած ժամանակ։ 2006 թվականի նոյեմբերին Ռոնալդինյոն չորրորդ տեղն է զբաղեցնում «Ոսկե գնդակի» քվեարկությունում, իսկ մեկ ամիս անց երրորդ տեղն է զբաղեցնում ՖԻՖԱ-ի աշխարհի լավագույն ֆուտբոլիստի հարցման արդյունքում։ 2006 թվականի դեկտեմբերի 14-ին Ռոնալդինյոն գոլ է խփում և կատարում երկու գոլային փոխանցում աշխարհի ակումբային առաջնության կիսաեզրափակիչում «Ամերիկայի» հետ խաղում, սակայն եզրափակիչում «Բարսան» պարտություն է կրում բրազիլական «Ինտերնասիոնալից»՝ 0-1: Հունվարին Ռոնալդինյոն ընդգրկվում է ՈՒԵՖԱ-ի տարվա թիմի կազմում, հավաքելով ամենաբարձր՝ 292 000 անվանակարգ։ Մարտին Ռոնալդինյոն, «Ռեալի» հետ խաղում (3-3) ստացած վնասվածքի պատճառով, բաց է թողնում բարեգործական հանդիպումը։ Գարնանը Ռայկարդը սկսում է թիմի խաղի համար նոր մարտավարական ծրագրեր փնտրել, որի պատճառով Ռոնալդինյոն ստիպված է լինում խաղալ և կենտրոնական հարձակվողի դիրքում, և ձախ կիսապաշտպանի դիրքում, որտեղ նա չէր խաղացել շատ տարիներ։ 36-րդ տուրում, «Խետաֆեի» հետ խաղում, Ռոնալդինյոն կարմիր քարտ է ստանում, որից հետո նա դաշտը լքում է հիստերիկայի մեջ, քանի որ նա չի կարողանալու մասնակցել «Բարսելոնայի» և «Էսպանյոլի» միջև «ոսկե խաղին»։ Աշնանը «Չելսին» 70 միլիոն եվրո է առաջարկում Ռոնալդինյոյի տրանսֆերի համար, սակայն «Բարսան» մերժում է։

### 2007-2008 թվականների մրցաշրջան
2007-2008 թվականների մրցաշրջանի սկիզբը Ռոնալդինյոյի համար անհաջող է սկսվում, հասնում է նրան, որ «Բարսայի» երկրպագուները սկսում են սուլել բրազիլացում, ընդ որում մրցաշրջանին նախապատրաստվելուն խանգարում է ձկնամկանի վնասվածքը, որի պատճառով նա բաց է թողնում մեկնարկային մի քանի խաղեր։ 2008 թվականի փետրվարի 3-ին Ռոնալդիոնյոն անց է կացնում իր հոբելյանական 200-րդ հանդիպումը «Բարսելոնայի» կազմում՝ «Օսասունայի» դեմ խաղում։ Մրցաշրջանի կեսին Ռայկարդը, դժգոհ մարզումների հանդեպ բրազիլացու վերաբերմունքից, Ռոնալդինյոյին հանում է թիմի կազմից։ Ռայկարդը Ռոնալդինյոյին մեկնարկային կազմում տեղ վստահում է սեփական հարկի տակ «Ռեալի» դեմ հանդիպման ժամանակ, սակայն բրազիլացին արտակարգ անհաջող է անցկացնում հանդիպումը, որում «կապտա-նռնագույնները» պարտություն են կրում, իսկ պարտության մեղքը հասարակությունը գցում է նրա վրա։ Ապրիլի 3-ին Ռոնալդինյոն ստանում է ջիղի պատռվածք աջ ոտքին, որի պատճառով նա շարքից դուրս է գալիս 6 շաբաթ ժամկետով և արդյունքում մրցաշրջանը նրա համար ավարտվում է։ Մայիսի 19-ին Լապորտան հայտարարում է, որ «Ռոնալդինյոյին անհրաժեշտ է նոր կանչ», պնդելով, որ բրազիլացում անհրաժեշտ է նոր ակումբ, որպեսզի վերականգնի իր ելույթների մակարդակը։ «Մանչեսթեր Սիթիի» տեր Թաքսին Չիննավատը հունիսի 6-ին հայտարարում է, որ իր ակումբը հետաքրքրվում է Ռոնալդինյոով։ «Բարսելոնայի» կազմում իր վերջին հանդիպումը Ռոնալդինյոն անց է կացնում հունիսի 28-ին Վենեսուելայում, ռասիզմի դեմ ցուցադրական խաղում, որում նա խփում է երկու գնդակ, իսկ խաղն ավարտվում է 7-7 հաշվով։ 2008 թվականի հուլիսի սկզբին «Մանչեսթեր Սիթին» նորից փորձ է ձեռնարկում գնելու Ռոնալդինյոյին 25,5 միլիոն ֆունտով, սակայն ֆուտբոլիստը ցանկություն չի հայտնում տեղափոխվելու Անգլիա։

### «Միլան»
### 2008-2009 թվականների մրցաշրջան
Ռոնալդինյոն «Միլանի» կողմից գնվել է 2008 թվականի հուլիսի 15-ին։ Միլանյան ակումբը «Բարսելոնային» վճարում է 21 միլիոն եվրո գումարած 4 միլիոն այն դեպքում, եթե «ռոսսոները» անցնեն Չեմպիոնների Լիգայի մրցաշար։ Նոր ակումբում Ռոնալդինյաի տարեկան աշխատավարձը կազմում է 6,5 միլիոն եվրո։ Հուլիսի 17-ին հարձակվողը պաշտոնապես ներկայացվում է որպես «Միլանի» ֆուտբոլիստ, մինչև 2011 թվականի հունիսի 30-ը պայմանագիր ստորագրելով ուղիղ հեռուստատեսային եթերում։ Նույն երեկոյան նա «Սան Սիրո» մարզադաշտում, որտեղ հավաքվել էին 40 000 հանդիսատես, ներկայացվում է «ռոսսոների» երկրպագուներին։ «Միլանում» Ռոնալդինյոն վերցնում է 80 համարի մարզաշապիկը, այն պատճառով, որ 10 համարի մարզաշապիկը պատկանում էր հոլանդացի Կլարենս Զեեդորֆին, իսկ Ռոնալդինյոն 1980 թվականի ծնունդ էր։.
[225px|մինի|ձախից|Ռոնալդինյոն «[Միլան (ֆուտբոլային ակումբ)|Միլանի» կազմում]]

Ռոնալդինյոն «Միլանի» կազմում իր նորամուտը նշում է 2008 թվականի օգոստոսի 31-ին, «Բոլոնիայի» հետ հանդիպման ժամանակ, որը «ռոսսոներիները» տանուլ են տալիս 1-2 հաշվով։ Սեպտեմբերի 28-ին նա խփում է իր առաջին գոլը ակումբի կազմում, գլխով, իր հայրենակից Կակաի փոխանցումից հետո, «Ինտերի» դարպասը և հաղթանակ է բերում իր թիմին (1-0)։ 2008 թվականի հոկտեմբերի 19-ին Ռոնալդինյոն առաջին դուբլն է կատարում ակումբի կազմում, երկու գնդակ խփելով «Սամպդորիայի» դարպասը։ Նոյեմբերի 6-ին Ռոնալդինյոն գոլի հեղինակ է դառնում ՈՒԵՖԱ-ի գավաթի խաղարկությունում, «Բրագայի» դարպասը, հաղթանակ պարգևելով իր թիմին՝ 1-0: Չնայած բավականին հաջող մեկնարկին, մրցաշրջանի կեսերին Ռոնալդինյոն դադարում է խաղադաշտ դուրս գալ թիմի մեկնարակային կազմում, հաճախ խաղադաշտ դուրս գալով պահեստայինների նստարանից։ Ընդհանուր առմամբ, «Միլանում», առաջին մրցաշրջանի ընթացքում, Ռոնալդինյոն անց է կացնում 36 հանդիպում և խփում 10 գնդակ։

### 2009-2010 թվականների մրցաշրջան
«Միլանում» երկրորդ մրցաշրջանի սկիզբը Ռոնալդինյոյի համար շատ հաջող դասավորվեց, ինչը դուր էր գալիս թիմի մարզիչ Լեոնարդոին.

Շուտով լուր է հայտնվում խաղացողի կարիերան ավարտելու Ռոնալդինյոյի ցանկության մասին, սակայն ֆուտբոլիստի եղբայրը հայտարարում է, որ այդ հաղորդագրությունը հանդիսանում է մտացածին։ Հոկտեմբերին, Չեմպիոնների Լիգայում «Ցյուրիխի» դեմ «Միլանի» խաղից առաջ, բրազիլացուն նկատում են գիշերային ակումբում, ժամը 2.30, որի համար նրան տուգանում են։ 2009-2010 թվականների մրցաշրջանի սկզբում Ռոնալդինյոյին է հանձնվում «Golden Foot» մրցանակը, որը շնորհվում է 29-ը անց Եվրոպայի լավագույն ֆուտբոլիստին։ Հոկտեմբերի 21-ին, Չեմպիոնների Լիգայում «Ռեալի» հետ հանդիպման ժամանակ, Ռոնալդինյոն հարվածում է «Արքայական ակումբի» հարձակվող Ռաուլին գլխով՝ թիմերի խաղացողների ընդհարման ժամանակ։ Շուտով Ռոնալդինյոն լավ մարզավիճակ է ձեռք բերում, իսկ «Սամպդորիայի» հետ հանդիպումից հետո, որում Ռոնալդինյոն հանդիպման լավագույն ֆուտբոլիստն էր, «Միլանի» նախագահ Սիլվիո Բերլուսկոնին ասում է, որ Ռոնալդինյոն վերածնվել է որպես խաղացող։ Ինքը՝ Ռոնալդինյոն, համաձայնվում է այդպիսի գնահատականի հետ. «Ես, նույնիսկ, ավելի եմ լավնացել, քան նախկինում էր։ Ես մեկ տարի եմ ծախսել, որ սովորեմ, ընդ որում, ոչ միայն ֆուտբոլային խաղադաշտում։ Դրանից հետո ինձ ավելի հեշտ էր, ամեն ինչ սկսվում է դասավորվել և, նույնիսկ, անկախ իմ կամքից։ Ես ցանկանում եմ ՀԱՀ-ի Աշխարհի առաջնությունում լինել գլխավոր աստղ։ Դա իմ ուժերի սահմանում է։ Ես, առանց այն էլ, բաց եմ թողել ընտրական ժամանակաշրջանը, որը ինձ հետ երբեք չէր կատարվել, հարկավոր է լրացնել բաց թողածը»:
[275px|մինի|աջից|Ռոնալդինյոն, [Գատտուզոն և Խավի Ալոնսոն «Միլանի» և «Ռեալի» միջև կայացած Չեմպիոնների Լիգայի խաղարկության հանդիպման ժամանակ]]

2010 թվականի հունվարին Միլան-ի ղեկավարությունը ցանկանում է երկարացնել Ռոնալդինյոյի հետ պայմանագիրը։ Հունվարի 10-ին Ռոնալդինյոն երկու գնդակ է խփում «Յուվենտուսի» հետ խաղում, խաղից հետո նա ասում է, որ գոհ է իր խաղից և երջանիկ է թիմում. «Ես երջանիկ եմ։ «Միլանը» ստեղծել է բոլոր պայմանները, որպեսզի լավ աշխատեմ։ Այժմ ես խաղադաշտ եմ դուրս գալիս ավելի վստահ և մեծ ցանկությամբ անելու այն, ինչ ուզում եմ։ Ես դժգոհ էի, երբ չէի խաղում։ Սակայն Լեոնարդոյի հետ ես մշտապես խաղային փորձ եմ ձեռք բերում։ Գտնվում եմ լավ մարզավիճակում, այնպես որ, ամեն ինչ հիանալի է։ Ես միայն ցանկանում եմ ցուցադրել լավագույնը, ինչի ունակ եմ և օգնելու «Միլանին» հաղթել»։ 2010 թվականի հունվարի 17-ին Ռոնալդինյոն դառնում է հեթ-տրիկի հեղինակ «Սիենայի» դարպասին, Իտալիայի առաջնության 20-րդ տուրի խաղում։ «Ինտերի» հետ 21-րդ տուրի հանդիպումից առաջ, որում «Միլանը» պարտվում է 0-2 հաշվով, Ռոնալդինյոն երեք օր անընդմեջ զվարճանում էր Միլանի հյուրանոցներից մեկում, որի համար տուգանվում է ակումբի կողմից։

2010 թվականի ապրիլի 13-ին Ռոնալդինյոն երկարաձգում է «Միլանի» հետ պայմանագիրը մինչև 2014 թվականը։ Մայիսի 16-ին՝ առաջնության վերջին տուրում, Ռոնալդինյոն երկու գնդակ է խփում «Յուվենտուսի» դարպասը՝ հաղթանակ պարգևելով իր ակումբին 3-0 հաշվով։ Առաջնության արդյունքներով «Միլանը» գրավում է երրորդ հորիզոնականը։ Ռոնալդինյոն 15 գոլային փոխանցումով դառնում է Ա Սերիայի լագագույն ասիստենտը, գոլ+փոխանցում համակարգով նա զբաղեցնում է երրորդ տեղը՝ 12 գոլ և 15 գոլային փոխանցում։ Ընդհանուր առմամբ, մրցաշրջանի ընթացքում Ռոնալդինյոն կատարում է 18 գոլային փոխանցում։

### 2010-2011 թվականների մրցաշրջան
Հաջորդ մրցաշրջանի սկզբում լուրեր են շրջանառվում «Միլանից» Ռոնալդինյոյի մոտալուտ հեռանալու մասին։ Այդ ամենին գումարած՝ նա դադարում է ցուցադրել նախորդ մրցաշրջանի խաղային մակարդակը և դժգոհություն է հայտնում թիմի նոր գլխավոր մարզիչ Մասսիմիլիանո Ալլեգրիի մարտավարությունից։ Նոյեմբերին Ռոնալդինյոյին նկատում են բարերից մեկում, ինչը առաջացնում է թիմի գլխավոր մարզչի դժգոհությունը, որը նրան դուրս է հանում «ռոսսոների» մեկնարկային կազմից։ Ինքը՝ բրազիլացին, ասում է, որ պատրաստ է պայքարելու թիմի մեկնարկային կազմում տեղ գտնելու համար։ Սակայն, չնայած այդ խոսքերին՝ ֆուտբոլիստը սկսում է բանակցություններ վարել «Պալմեյրաս» կամ «Գրեմիո» տեղափոխվելու մասին։ 2010 թվականի դեկտեմբերի 30-ին «Միլանի» փոխնախագահ Ադրիանո Գալլիանին ասում է, որ «Ռոնալդինյոն կհեռանա «Միլանից» հունվարին։ Այժմ նրա մոտ ցանկություն չկա մարզվելու թիմի հետ, որովհետև նա իրեն այլևս չի համարում նրա մասնիկը»։ 2011 թվականի հունվարի 8-ին բրազիլական SporTV ալիքի եթերում Գալլիանին հայտարարում է, որ Ռոնալդինյոն 99,99 %-ով հանդիսանում է «Ֆլամենգոյի» ֆուտբոլիստ։

### «Ֆլամենգո»
### 2011 թվականի մրցաշրջան
2011 թվականի հունվարի 10-ին Ռոնալդինյոն տեղափոխվում է «Ֆլամենգո», ընդ որում ակումբի նախագահ Պատրիսիա Ամորին շնորհակալություն է հայտնում կառավարիչների խորհրդին «բանակցությունների ընթացքում ցուցաբերած խորաթափանցության և իմաստության համար»։ Պայմանագիրը ստորագրվում է 4 տարով։ 2011 թվականի փետրվարի 2-ին նորամուտն է նշում «rubro-negro-ի» կազմում, սեփական հարկի տակ Գուանաբարի Գավաթի 5-րդ տուրում, «Նովա Իգուասու» թիմի դեմ հանդիպման ժամանակ։ 2011 թվականի փետրվարի 6-ին, Գուանաբարի Գավաթի 6-րդ տուրի «Բոավիստայի» հետ արտագնա խաղում, բացում է «Ֆլամենգոյի» կազմում իր խփած գոլերի հաշիվը (23-րդ րոպեին իրացնելով 11 մետրանոց հարվածը՝ տանտերերի դարպասապահ Տիագո Շմիդտի կողմից տուգանայինի սահմաններում Դեյվիդին գցելու համար)։ 2011 թվականի փետրվարի 16-ին, Բրազիլիայի Գավաթի առաջին ռաունդի «Մուրիսիի» դեմ խաղում, Ռոնալդինյոն բացում է «Ֆլամենգոյի» կազմում խաղից խփած գոլերի հաշիվը (66-րդ րոպեին բացում է խաղի հաշիվը, հեռավոր անկյունը գլխով խփած գնդակով)։ Խաղն ավարտվում է 3-0՝ հօգուտ «Ֆլամենգոյի»։ Փետրվարի 27-ին խփում է միակ գնդակը Գուանարաբի Գավաթի խաղարկության «Բոավիստայի» դեմ եզրափակիչ խաղում (իրականացնում է տուգանային հարվածը 24 մետր հեռավորությունից, Տիագո Նևեսիյ դեմ խախտման համար)։ Հուլիսի 28-ին, «Սանթոսի» դեմ խաղում, Ռոնալդինյոն դառնում է երեք գոլի և մեկ գոլային փոխանցման հեղինակ, հաղթանակ պարգևելով իր թիմին 5-4 հաշվով։

### «Ատլետիկո Մինեյրո»
### 2012 թվականի մրցաշրջան
2012 թվականի հունիսի 4-ին Ռոնալդինյոն պայմանագիր է ստորագրում «Ատլետիկո Մինեյրոյի» հետ, վեց ամիս ժամկետով։ Նա վերցնում է 49 համարի մարզաշապիկը այն պատճառով, որ նրա սիրելի 10 համարի մարզաշապիկը զբաղեցված էր Գուսման Գիլյերմեի կողմից։ Ռոնալդինյոն թիմի կազմում առաջին հանդիպումը անց է կացնում հունիսի 9-ին, «Պալմեյրասի» դեմ հանդիպման ժամանակ, որն ավարտվում է «Ատլետիկի» հաղթանակով՝ 1-0: Ակումբի կազմում առաջին գոլը խփում է հունիսի 23-ին, «Նաուտիկո Ռեսիֆի» դեմ հանդիպման ժամանակ, որը նա խփում է 11 մետրանոցից։
### 2014 թվականի մրցաշրջան
2014 թվականի հունվարի 9-ին Ռոնալդինյոն նոր պայմանագիր է ստորագրում բրազիլական ակումբի հետ։ 2014 թվականի հուլիսի 28-ին ֆուտբոլիստը խզում է ակումբի հետ պայմանագիրը։

### «Կերետարո»
2014 թվականի սեպտեմբերի 5-ին Ռոնալդինյոն մեկ տարվա պայմանագիր է ստորագրում մեքսիկական «Կերետարո» ակումբի հետ։ Սեպտեմբերի 17-ին իր առաջին հանդիպումն է անցկացնում թիմի կազմում «Տիգրեսի» դեմ հանդիպման ժամանակ, որում «Կերետարոն» պարտություն է կրում 0-1 հաշվով, իսկ ինքը՝ բրազիլացին, չի իրացնում 11 մետրանոց հարվածը։

## Հավաքականում
[225px|մինի|ձախից|Ռոնալդինյոն [Շվեյցարիայի հավաքականի դեմ հանդիպման ժամանակ, 2006 թվական]]
Ռոնալդինյոն իր միջազգային հանդիպումները սկսում է մինչև 17 տարեկանների հավաքականում, որի հետ հաղթանակ է տանում աշխարհի առաջնությունում, որն անցկացվում էր 1997 թվականին Եգիպտոսում։ Այդ մրցաշարում նա խփում է երկու գնդակ։ Առաջինը Ավստրիայի հետ կայացած առաջին հանդիպման ժամանակ, որն ավարտվում է 7-0 հաշվով։ Բացի այդ, մրցաշարի արդյունքներով, նա արժանանում է «Բրոնզե գնդակի»՝ մրցանակ մրցաշարի երրորդ խաղացողին։

1999 թվականին Ռոնալդինյոն մասնակցություն է ունենում աշխարհի երիտասարդական առաջնությունում, որտեղ գոլի հեղինակ է դառնում խմբային մրցաշարի վերջին հանդիպման ժամանակ, Զամբիայի դարպասը։ 1/8 եզրափակիչում Ռոնալդինյոն երկու գոլ է խփում Խորվաթիայի դարապասը, իսկ նրա թիմը հաղթանակ է տանում 4-0 հաշվով։ 1/4 եզրափակիչում Բրազիլիայի հավաքականը պարտություն է կրում Ուրուգվայի հավաքականից։
[225px|մինի|աջից|Ռոնալդինյոն անկյունային իրացնելիս, [2006 թվական, հունիսի 22]]
1999 թվականի հունիսի 26-ին՝ Ամերիկայի գավաթի սկսվելուց 3 օր առաջ, Ռոնալդինյոն նորամուտն է նշում Բրազիլիայի առաջվին հավաքականի կազմում, Լատվիայի հետ ընկերական հանդիպման ժամանակ, որը բրազիլացիները հաղթում են 3-0 հաշվով։ Իր երկրորդ հանդիպման ժամանակ, Ամերիկայի գավաթի խաղարկությունում Վենեսուելայի հավաքականի դեմ, Ռոնալդինյոն խփում է իր թիմի յոթ անպատասխան գնդակներից մեկը։ Այդ Ամերիկայի գավաթը բրազիլացիները հաղթում են, իսկ Ռոնալդինյոն անց է կացնում 4 հանդիպում և դառնում 1 գոլի հեղինակ։ Ամերիկայի գավաթի խաղարկությունից մեկ շաբաթ անց Ռոնալդինյոն կանչվում է Կոնֆեդերացիայի գավաթին, որտեղ նա անց է կացնում բոլոր հանդիպումները, բացի եզրափակիչ հանդիպումից (որում Բրազիլիան պարտություն է կրում Մեքսիկայից՝ 3-4), ինչպես նաև, Սաուդյան Արաբիայի հետ օգոստոսի 1-ին կայացած ունեցած հանդիպման ժամանակ դառնում է հեթ-տրիկի հեղինակ, որում բրազիլացիները հաղթանակ են տանում 8-2 հաշվով։ Ռոնալդինյոն իր ելույթների համար ճանաչվում է լավագույն ֆուտբոլիստ և մրցաշարի լավագույն հարձակվող՝ 6 խփած գոլերով (նույնքան գոլ են խփում նաև Մարզուկ ալ Օտաիբը և Կուաուտեմոկ Բլանկոն)։
225px|մինի|ձախից|Ռոնալդինյոն և Բրազիլիայի նախագահ Լուլա դա Սիլվան
2000 թվականին Ռոնալդինյոն Բրազիլիայի երիտասարդական հավաքականի կազմում մասնակցում է Սիդնեյում կայացած Օլիմպիական խաղերին։ Ավելի վաղ, նույն թվականին, նա օգնում է բրազիլացիներին հաղթելու նախաօլիմպիական մրցաշարում, խփելով 9 գնդակ 7 խաղերում։ Սակայն բուն մրցաշարում Բրազիլիան դուրս է մնում 1/4 եզրափակիչում, պարտվելով Կամերունին։ Ռոնալդինյոն մրցաշարում մասնակցում է բոլոր 4 խաղերին և խփում մեկ գնդակ՝ Կամերունից պարտություն կրած խաղում։

2002 թվականին Ռոնալդինյոն մասնակցում է իր առաջին աշխարհի առաջնությանը։ Մրցաշարում նա խաղում 5 խաղ և խփում երկու գոլ։ Առաջին գոլը նա խվում է խմբային մրցաշարում, Չինաստանի դարպասը, խաղում, որը բրազիլացիները հաղթում են 4-0 հաշվով։ Երկրորդ գնդակը Ռոնալդինյոն խփում է Անգլիայի դարպասը, հունիսի 21-ին, այդ գոլը բրազիլացիներին հաղթանակ է բերում՝ խաղի 50-րդ րոպեին Ռոնալդինյոն 35 մետրից խոցում է Դևիդ Սիմենի դարպասը։ 7 րոպե անց նա հեռացվում է խաղադաշտից՝ անգլիացիների պաշտպան Դեննի Միլզի դեմ խախտման համար։ Այդ պատճառով նա բաց է թողնում կիսաեզրափակիչ հանդիպումը, սակայն մասնակցում է եզրափակիչ խաղին և օգնում իր թիմին հաղթելու Գերմանիային և հռչակվելու Աշխարհի չեմպիոն։

2003 թվականին Ռոնալդինյոն մասնակցում է կոնֆեդերացիաների գավաթին, սակայն այնտեղ բրազիլացիները չեն կարողանում հաղթահարել խմբային արգելքը, իսկ Ռոնին մասնակցում է թիմի բոլոր 3 խաղերին, սակայն գնդակ չի խփում։ Հաջորդ տարի Ռոնալդինյոն չի մեկնում Ամերիկայի գավաթի խաղարկությանը, քանի որ գլխավոր մարզիչ Կառլոս Ալբերտո Պերեյրան հանգիստ է տալիս իր «աստղերին» և մրցաշար է տանում երկրորդ կազմը։ 2005 թվականին Ռոնալդինյոն օգնում է իր թիմին նվաճելու կոնֆեդերացիաների գավաթը, նաև ճանաչվում է եզրափակիչ խաղի լավագույն խաղացող, որտեղ բրազիլացիները հաղթում են Արգենտինային 4-1 հաշվով։ Մրցաշարում Ռոնալդինյոն դառնում է 3 գոլի հեղինակ։

2006 թվականին նա մասնակցում է աշխարհի առաջնությանը, որտեղ անցկացնում է բոլոր 5 հանդիպումները։ Նա մաս էր կազմում թիմի հարձակման «կախարդական խորանարդի»՝ կազմված Ռոնալդոյից, Կակայից, Ադրիանոյից և իրենից։ Սակայն հարձակվողների քառյակը մրցաշարում խփում է ընդամենը 5 գնդակ։ Ինքը՝ Ռոնալդինյոն, գնդակ չի խփում, ավելին՝ նա կատարում է միայն մեկ գոլային փոխանցում (Ճապոնիայի հետ հանդիպման ժամանակ Ժիլբերտոյին)։ 1/4 եզրափակիչում Բրազիլիան պարտություն է կրում Ֆրանսիայի հավաքականից՝ 0-1, ֆրանսիացիների դարպասին ուղղելով միայն մեկ հարված։ Տուն վերադառնալուն պես ամբողջ թիմը ենթարթվում է խիստ քննադատության։ Հունիսի 3-ին, ֆրանսիացիներից կրած պարտությունից 2 օր անց, բարբարոսները ավերում են Ռոնալդինյոյի Շապեկոյի 7,5 մետրանոց արձանը ապակեթելից և ձութից, որը կառուցվել էր 2004 թվականին, ի պատիվ ֆուտբոլիստի կողմից ՖԻՖԱ-ի վարկածով աշխարհի լավագույն ֆուտբոլիստի կոչման արժանանալուն։ Նույն օրը Ռոնալդինյոն, ում միանում է նաև Ադրիանոն, ուղևորվում են Բարսելոնա և երեկույթ են անց կացնում Ռոնալդինյոյի տանը, մրը շարունակվում է մինչ առավոտ՝ գիշերային ակումբում։ Դա բերում է այն կարծիքի համախոհների մասնաբաժնի ավելացմանը, որոնք համարում են, որ բրազիլացի ֆուտբոլիստները ամբողջությանբ չեն խաղում դաշտում։
[275px|մինի|աջից|Ռոնալդինյոն հավաքականի կազմում, [2007 թվականի նոյեմբերի 18]]
2007 թվականի մայիսի 24-ին Ռոնայդինյոն երկու անգամ գրավում է Չիլիի դարպասը, որը դառնում է նրա առաջին արդյունավետ հանդիպումը 2005 թվականի կոնֆեդերացիաների գավաթից հետո, այդպիսով նա ընդհատում է ազգային հավաքականի կազմում իր 2 տարվա ոչգոլային ժամանակաշրջանը։ Նույն թվականին նա խնդրում է իրեն չկանչել Ամերիկայի գավաթին, այն հիմնավորելով հոգնածությամբ։ Հոկտեմբերի 18-ին Ռոնալդինյոն ուշանում է «Բարսելոնայի» հավաքից, հավաքականի կազմում Էկվադորի հավաքականի հետ հանդիպումից հետո այն պատճառով, որ նա հավաքականի մի քանի խաղացողներպի հետ միասին ուրախանում էին Ռիո դե Ժանեյրոի հեղինակություն վայելող գիշերային ակումբներից մեկում և այնտեղից հեռանում են միայն առավոտյան ժամը 11-ին։

2008 թվականի հուլիսի 7-ին Ռոնալդինյոն նշվում է այն երեք տարիքավոր ֆուտբոլիստների ցուցակում, որոնք պետք է մեկնեն Օլիմպիադա։ «Բարսելոնան» սկզբնապես արգելում է ֆուտբոլիստին մեկնել մրցաշարին, սակայն բրազիլացին տեղափոխվում է «Միլան», որը խոչընդոտ չի հանդիսանում իր խաղացողին մրցաշարին մասնակցելու համար։ Ռոնալդինյոն մրցաշարում է խփում է երկու գոլ, երկուսն էլ Նոր Զելանդիայի դարպասը։ Բրազիլացիները հասնում են մինչև կիսաեզրափակիչ, որտեղ պարտվում են Արգենտինային։ Երրորդ տեղի համար խաղում Բրազիլիան հաղթում է Բելգիային՝ 3-0:

«Միլան» հեղափոխվելուց հետո Ռոնալդինյոն սկզբում կորցնում է տեղը բրազիլացիների մեկնարկային կազմում, իսկ այնուհետև դադարում են նրան կանչել ազգային հավաքականի ճամբար։ 2009 թվականի աշնանը Ռոնալդինյոն լավ մարզավիճակ է ձեռք բերում և ցանկություն է հայտնում վերադառնալու ազգային հավաքական։ Չնայած հաջող ելույթներին, Ռոնալդինյոն ընդգրկվում է միայն հավաքականի պահեստային խաղացողների ցանկում։ Այդ որոշումը քննադատության է արժանանում աշխարտի առաջնության կազմկոմիտեի նախագահ Դեննի Ջորդանի կողմից։

2010 թվականի սեպտեմբերի 6-ին, Բրազիլիայի հավաքականի նոր մարզիչ Մանո Մենեզեսը հայտարարում է, որ Ռոնալդինյոյին հնարավորություն կտա ամրապնդվելու ազգային հավաքականում։ Հոկտեմբերի 29-ին, մեկ ու կես տարվա ընթացքում առաջին անգամ, Ռոնալդինյոն կանչվում է Բրազիլիայի հավաքական, Արգենտինայի հետ ընկերական հանդիպման։ Նոյեմբերի 17-ին Ռոնալդինյոն, 1,5 տարվա դադարից հետո, առաջին անգամ հավաքականի մարզաշապիկով դաշտ է դուրս գալիս Արգենտինայի հավաքականի հետ խաղում, որը բրազիլացիները տանուլ են տալիս 0-1 հաշվով։

2011 թվականի օգոստոսի 18-ին Մանո Մենեզեսը Ռոնալդինյոյին կանչում է Գանայի հավաքականի հետ ընկերական հանդիպմանը, որը կայանում է սեպտեմբերի 5-ին և ավարտվում է բրազիլացիների նվազագույն հաղթանակով՝ 1-0: Շուտով Ռոնալդինյոն կանչվում է Ռոկիի գավաթի երկու խաղերին՝ Արգենիտինայի հավաքականի դեմ, որոնք կայանում են սեպտեմբերի 15-ին և 29-ին: Առաջին խաղին նա դուրս է գալիս ավագի թևկապով, իսկ հանդիպումը, արդյունքում, ավարտվում է անարդյունավետ ոչ-ոքիով։ Նաև Մանո Մենեզեսը Ռոնալդինյոյին կանչում է Կոստա Ռիկայի և Մեքսիկայի հավաքականների հետ ընկերական հանդիպումներին, որոնք կայանում են հոկտեմբերի 7-ին և 11-ին՝ համապատասխանաբար։

2014 թվականի աշխարհի առաջնության հայտացուցակում Ռոնալդինյոն չի ընդգրկվում՝ իր տեղը զիջելով ավելի երիտասարդ ընկերներին։

## Անձնական կյանքը
Ռոբերտոն, Ռոնալդինյոյի եղբայրը, այժմ հանդիսանում է նրա գործակալը։ Իսկ քույրը՝ Դեյզին, աշխատում է ԶԼՄ-ների հետ կապի համակարգող։

2001 թվականին նկարահանվել է «Կլոն» հեռուստասերիալի դրվագներից մեկում։

2005 թվականի փետրվարի 25-ին Ռոնալդինյոն հայր է դառնում, նրա որդուն անվանում են Ժուան, ի պատիվ Ռոնալդինյոյի մահացած հոր։ Որդին ծնվել է «Դոմինգան դե Ֆաուստան» ակումբի պարուհի Ժանայնա Նաթիենել Վիանա Մենդեսից։

2007 թվականի օգոստոսի 27-ին Ռոնալդինյոն ստանում է իսպանական հպատակություն։

## Ելույթների վիճակագրություն
### Ակումբային վիճակագրություն

***Տվյալները ներկայացված են 2012 թվականի հոկտեմբերի 14-ի դրությամբ։***

### Միջազգային վիճակագրություն

### Խաղեր և գոլեր հավաքականի կազմում

## Նվաճումներ
### Ակումբային

### Գրեմիո
350px|մինի|Ռոնալդինյոն Բարսելոնա ֆուտբոլային ակումբի թիմակիցների հետ ակումբի չեմպիոնությունը նշելիս:
* Ռիու Գրանդի դու Սուլ նահանգի չեմպիոն - 1999 թվական
* Սուլ Մինաս Գավաթի տիրակալ - 1999 թվական

### Պարի Սեն Ժերմեն
* Ինտերտոտո Գավաթի տիրակալ - 2001 թվական

### Բարսելոնա
* Իսպանիայի չեմպիոն (2) - 2004-2005, 2005-2006 մրցաշրջան
* Իսպանիայի Սուպերգավաթի տիրակալ - 2005 թվական, 2006 թվական
* Չեմպիոնների Լիգայի հաղթող - 2005-2006 մրցաշրջան

### Միլան
* Իտալիայի չեմպիոն - 2010-2011 մրցաշրջան

### Ֆլամենգո
* Գուանարաբի գավաթի հաղթող - 2011 թվական
* Ռիոյի Գավաթի տիրակալ - 2011 թվական
* Ռիո դե Ժանեյրո նահանգի չեմպիոն - 2011 թվական

### Ատլետիկո Մինեյրո
* Մինաս Ժերայս նահանգի չեմպիոն - 2013 թվական
* Լիբերտադորեսի գավաթի տիրակալ - 2013 թվական
* Հարավային Ամերիկայի Ռեկոպի տիրակալ - 2014 թվական

### Կերետարո
* Մեքսիկայի Գավաթի տիրակալ - 2015 թվական

### Բրազիլիայի հավաքական
* Ամերիկայի Գավաթի տիրակալ - 1999 թվական
* Աշխարհի չեմպիոն - 2002 թվական
* Կոնֆեդերացիայի գավաթի տիրակալ - 2005 թվական

### Անձնական նվաճումներ
[250px|մինի|[Գրաֆիտի|Գրաֆֆիտի բրազիլացիներ Ռոնալդինյոյի և Ռոնալդոյի պատկերներով:]]
* Ռիու Գրանդի դու Սուլ նահանգի առաջնության լավագույն ռմբարկու - 1999 թվական (15 գնդակ)
* Կոֆեդերացիայի գավաթի լավագույն ռմբարկու - 1999 թվական (6 գնդակ)
* Կոնֆեդերացիայի գավաթի պատմության լավագույն ռմբարկու - 9 գոլ
* Կոնֆեդերացիայի գավաթի լավագույն ֆուտբոլիստ - 1999 թվական
* Բրազիլիայի «Արծաթե գնդակի» տիրակալ - 2000 թվական
* Մտնում է աշխարհի առաջնության խորհրդանշական հավաքականի կազմի մեջ - 2002 թվական
* Իսպանիայի առաջնության լավագույն օտարերկրյա ֆուտբոլիստ - 2004 թվական 
* Իսպանիայի առաջնությունում լավագույն հարավամերիկացի ֆուտբոլիստ - 2004 թվական
* ՖԻՖԱ-ի վարկածով տարվա ֆուտբոլիստ - 2004 թվական, 2005 թվական
* World Soccer-ի վարկածով տարվա ֆուտբոլիստ - 2004 թվական, 2005 թվական
* «Ոսկե գնդակի տիրակալ» որպես Եվրոպայի լավագույն ֆուտբոլիստ՝ ըստ France Football-ի վարկածի - 2005 թվական
* ՈՒԵՖԱ լավագույն հարձակվող - 2005 թվական
* Աշխարհի լավագույն ֆուտբոլիստ ըստ Onze-ի վարկածի - 2005 թվական
* ՈՒԵՖԱ-ի վարկածով տարվա լավագույն ակումբային ֆուտբոլիստ - 2006 թվական
* Պրոֆեսիոնալ ֆուտբոլիստների ասոցիացիայի միջազգային ֆեդերացիայի վարկածով տարվա լավագույն ֆուտբոլիստ - 2005 թվական, 2006 թվական
* Մտնում է պրոֆեսիոնալ ֆուտբոլիստների ասոցիացիայի միջազգային ֆեդերացիայի խորհրդանշական հավաքականի կազմի մեջ - 2005, 2006, 2007 թվականներ
* Golden Foot - 2009 թվական
* Իտալիայի առաջնության լավագույն ասիստենտ - 2009-2010 թվականների մրցաշրջան (15 գոլային փոխանցում)
* Մտնում է Ռիո դե Ժանեյրո նահանգի առաջնության խորհրդանշական հավաքականի կազմի մեջ - 2011 թվական
* Մտնում է Բրազիլիայի առաջնության խորհրդանշական հավաքականի կազմի մեջ - 2011 թվական
* Մտնում է Բրազիլիայի առաջնության խորհրդանշական հավաքականի կազմի մեջ - 2012 թվական
* ГЛОБО-ի վարկածով Բրազիլիայի առաջնության լավագույն ֆուտբոլիստ - 2012 թվական

## Աղբյուրներ
* 
* Профиль игрока на Sports.ru 
* Фотохроника игрока на Sports.ru 
* Статистика выступлений в Бразилии 
* Профиль на официальном сайте ФК «Атлетико Минейро»  
* Профиль на официальном сайте ФК «Барселона»  
* Профиль в Футпедии 
* Статистика выступлений за «Барселону» по сезонам 
* Профиль на soccernet.espn.go.com 

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1980 ծնունդներ
Կատեգորիա:2008 թվականի Ամառային օլիմպիական խաղերի բրոնզե մեդալակիրներ
Կատեգորիա:Բարսելոնայի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Ոսկե գնդակի մրցանակակիրներ
Կատեգորիա:Տղամարդկանց ֆուտբոլի հարձակվողներ
Կատեգորիա:ՖԻՖԱ 100
Կատեգորիա:Ֆլամենգոյի ֆուտբոլիստներ
Կատեգորիա:Ֆուտբոլի աշխարհի չեմպիոններ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Գրեմիոյի ֆուտբոլիստներ
Կատեգորիա:Ատլետիկո Մինեյրոյի ֆուտբոլիստներ
Կատեգորիա:Ֆլումինենսեի ֆուտբոլիստներ
Կատեգորիա:ՖԻՖԱ Աշխարհի առաջնության ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ